**UC Trader**

**Felhasználói feltételek**

az alábbi felek között:

|  |
| --- |
| **UNICREDIT BANK HUNGARY ZRT.** |
| 1054 Budapest, Szabadság tér 5-6.  (továbbiakban: **UniCredit**) |

valamint

|  |
| --- |
| *(név:)* |
| *(székhely:)* |
| *(ügyfél azonosító:)*  (továbbiakban: **Ügyfél**) |

Az Ügyfél és az UniCredit megállapodnak, hogy a Háttérdokumentációban és a jelen szerződésben meghatározott feltételek szerint a UC Trader Kereskedési Platformon keresztül ügyleteket köthetnek. A Kereskedési Platform az UniCredit által biztosított online kereskedési rendszer, amely a következő linken érhető el: https://uctrader.eu.

A Kereskedési Platformot jelen szerződési feltételekben (továbbiakban: „**Felhasználói feltételek”**) meghatározottak szerint használhatja az Ügyfél, illetve bármely Meghatalmazott Felhasználó. Az Ügyfél, UniCredit, illetve egyéb nagybetűvel írt, de a Felhasználói feltételekben meg nem határozott kifejezések jelentése az 1. mellékletben található.

1. Üzleti feltételek
   1. Jelen Felhasználói feltételek a vonatkozó Üzleti feltételek, valamint az Ügyfél és az UniCredit közt hatályos Háttérdokumentáció kiegészítését képezik. A jelen Felhasználói feltételekre való hivatkozás, amennyiben a szövegkörnyezetből eltérően nem következik, annak Mellékleteire történő hivatkozást is jelent.
   2. A jelen Felhasználói feltételek által nem szabályozott kérdésekben a Háttérdokumentáció, a Bank Általános Üzleti Feltételei a Befektetési Szolgáltatási Tevékenységre és Kiegészítő Szolgáltatásra, illetve az Általános Üzleti Feltételek – ideértve többek között a II.1. pontot is – az irányadók. Az Ügyfél kijelenti, hogy a Bank fent nevezett üzletszabályzatait megismerte, és azok tartalmát magára nézve kötelezőnek ismeri el.
   3. Amennyiben ellentmondás vagy értelmezési kérdés merül fel:
      1. a jelen Felhasználói feltételek és a Platform Szolgáltatásokkal kapcsolatos Üzleti feltételek vonatkozásában a jelen Felhasználói feltételek az irányadó; valamint
      2. a jelen Felhasználói feltételek (ide nem értve annak Mellékleteit) és bármely Melléklete vonatkozásában a Melléklet az irányadó, kizárólag az ellentmondást, illetve az értelmezési kérdést illetően.
2. Kereskedési Platform
   1. A jelen Felhasználói feltételek az UniCredit által mindenkor saját belátása szerint biztosított valamennyi Platform Szolgáltatásra vonatkoznak.
   2. Amennyiben az Ügyfél bizonyos Platform Szolgáltatásokhoz történő hozzáférését és annak használatát egyéb feltételek is szabályozzák, úgy ezen feltételek az adott Platform Szolgáltatáshoz tartozó mindenkori Mellékletben kerülnek rögzítésre.
   3. Az Ügyfél a Kereskedési Platformot kizárólag a saját, illetve az általa Meghatalmazott Felhasználók belső üzleti céljait (továbbiakban: **„Engedélyezett Célok”**) szolgáló Platform Szolgáltatások igénybevételére használhatja. Az Ügyfél ettől eltérő célra nem jogosult használni a Kereskedési Platformot, és azt másnak sem engedélyezheti.
   4. Az Ügyfél mindenkor teljes felelősséget vállal a Kereskedési Platform az általa Meghatalmazott Felhasználók által történő bárminemű használatáért.
   5. Ügyletek köthetők a Kereskedési Platformon keresztül banki munkanapokon és az UniCredit vonatkozó Kondíciós listájában meghatározott időszakban.
3. Hozzáférési kódok és biztonság
   1. A Kereskedési Platform elérése és használata a szükséges Hozzáférési kódok UniCredit-től történő kézhezvételéhez kötött. Az UniCredit kizárólagos mérlegelési jogköre alapján jogosult Hozzáférési Kódot adni vagy azt korlátozni. Az UniCredit ily módon korlátozhatja akár a teljes Kereskedési Platform elérését, vagy az egyes Platform Szolgáltatásokhoz való hozzáférést.
   2. Az Ügyfél nem adhatja meg a Hozzáférési Kódokat (és más módon sem engedélyezheti a Kereskedési Platformhoz való hozzáférést) a Meghatalmazott Felhasználókon kívül más személyeknek. Az Ügyfél felelős a Kereskedési Platformhoz való jogosulatlan hozzáférésért, ha tevékenysége vagy mulasztása révén Hozzáférési kódjait a Meghatalmazott Felhasználókon kívül más személy(ek) szerzi(k) meg.
   3. Az Ügyfél az egyes Meghatalmazott Felhasználók adatait írásban, a jelen Felhasználói feltételek 3. számú Mellékletében megadott formában és tartalommal köteles megadni az UniCredit-nek a Meghatalmazott Felhasználó felhasználói fiókjának a Kereskedési Platformon történő létrehozása, illetve a vonatkozó Hozzáférési kódok biztosítása céljából. Az UniCredit nem köteles megbizonyosodni arról, hogy a Kereskedési Platformhoz vagy a Platform Szolgáltatásokhoz való hozzáférésre, illetve azok használatára a Hozzáférési kódot használó személyt az Ügyfél megfelelően felhatalmazta-e. Az UniCredit további vizsgálat nélkül vélelmezheti, hogy az adott személy Meghatalmazott Felhasználó, és a Kereskedési Platformhoz vagy a Platform Szolgáltatásokhoz való hozzáférését, illetve azok használatát az Ügyfél megfelelően engedélyezte számára, mindaddig, amíg nem vesz át az Ügyféltől a jelen Felhasználói feltételek 3. számú Mellékletének megfelelő, módosított adatlapot, vagy nem kap a 3. számú Mellékletben meghatározott e-mail címre egy adott Meghatalmazott Felhasználó inaktiválására vonatkozó instrukciót.
   4. Az Ügyfél köteles biztosítani, hogy minden Meghatalmazott Felhasználó megfelelő képzettséggel és tapasztalattal rendelkezzen a Kereskedési Platformhoz és a Platform Szolgáltatásokhoz való hozzáféréshez és azok használatához, valamint biztosítja a Meghatalmazott Felhasználók megfelelő felügyeletét.
   5. Az Ügyfél minden szükséges óvintézkedést köteles megtenni annak érdekében, hogy elkerülje a jogosulatlan hozzáférést a Kereskedési Platformhoz és Platform Szolgáltatásokhoz, továbbá hogy megelőzze a Kereskedési Platformon keresztül elérhető információk jogosulatlan terjesztését. Az Ügyfél köteles biztosítani továbbá, hogy sem ő, sem bármely Meghatalmazott Felhasználó ne veszélyeztesse a Kereskedési Platform és a Platform Szolgáltatások biztonságát.
   6. Az Ügyfél köteles a Hozzáférési kóddal kapcsolatos adatokat bizalmasan kezelni, és megfelelő biztonsági intézkedéseket foganatosítani annak érdekében, hogy a Kereskedési Platformhoz és a Platform Szolgáltatásokhoz a Meghatalmazott Felhasználón kívül más személy hozzá ne férhessen. Az Ügyfél köteles biztonsági intézkedéseket tenni, illetve folyamatosan egyéb eljárásokat és előírásokat alkalmazni az UniCredit ésszerű követelményeinek megfelelően Az UniCredit kérésére az Ügyfél köteles igazolni, hogy betartja a biztonsági eljárásokat vagy előírásokat.
   7. Ha az UniCredit tudomást szerez arról, vagy olyan gyanúja merül fel, hogy jogosulatlan személy szerezte meg vagy kísérelte meg megszerezni a Kereskedési Platform vagy a Platform Szolgáltatások Hozzáférési kódját, illetve azokkal visszaél (a továbbiakban: „**Incidens”**), az UniCredit megteheti az általa szükségesnek tartott intézkedéseket a Hozzáférési kód, illetve a Kereskedési Platform vagy az adott Platform Szolgáltatások biztonsági beállításainak megváltoztatása érdekében, ami szolgáltatáskiesést eredményezhet. Az Ügyfél írásban vagy telefonon haladéktalanul köteles értesíteni az UniCredit-et, amennyiben ilyen Incidensről tudomást szerez.
4. Ügyfél Rendszerek és megfelelőség
   1. Az Ügyfél saját költségén biztosítja az alábbiakat:
      1. az Ügyfél és minden Meghatalmazott Felhasználó számára a Kereskedési Platformhoz és a Platform Szolgáltatásokhoz való hozzáféréshez és azok használatához szükséges számítógépes rendszerek, technológia és hálózati infrastruktúra kiválasztása, biztosítása, karbantartása és támogatása (**Ügyfél Rendszerek**);
      2. víruskereső alkalmazás folyamatos telepítése és rendszeres szakszerű használata;
      3. együttműködés az UniCredit-tel a Kereskedési Platformra és a Platform Szolgáltatásokra vonatkozó valamennyi kérdésben;
      4. a Platform Szolgáltatások igénybevételéhez szükséges valamennyi engedély, licenc, lemondó nyilatkozat, hozzájárulás, regisztráció és jóváhagyás beszerzése;
      5. az Ügyfél Rendszerekre vonatkozó, az UniCredit által időről időre bejelentett követelmények betartása (ideértve a Kereskedési Platform megfelelő eléréséhez és használatához szükséges minimális műszaki követelményeket is); és
      6. a jelen Felhasználói feltételek, a Rendelkezéseknek, valamint az UniCredit minden más ésszerű követelményének és Utasításának betartása a Kereskedési Platform és a Platform Szolgáltatások használatával kapcsolatban.
   2. Az UniCredit semmilyen módon nem felel az Ügyfél Rendszerek konfigurálásáért, az Ügyfél Rendszerek és a Kereskedési Platform közötti kapcsolat kölcsönös átjárhatóságáért vagy megbízhatóságáért, valamint a Kereskedési Platform használata során fellépő kommunikációs hibákért, adat-torzulásokért vagy késedelemért.
   3. Az UniCredit kizárólagos mérlegelési jogkörében meghatározza, továbbá saját belátása szerint az Ügyfél értesítése mellett vagy akár értesítés nélkül bármikor módosíthatja az alábbiakat: i) a Kereskedési Platform funkcionalitása, teljesítménye, konfigurációja, megjelenése és tartalma, beleértve az Utasítások továbbítását, végrehajtását vagy más módon történő feldolgozását szolgáló paramétereket és protokollokat; ii) a Kereskedési Platform elérhetősége bármely személy számára, illetve adott ügyletek vagy ügylettípusok vonatkozásában, bármely helyszínen és időben; iii) a Kereskedési Platformra vagy a Platform Szolgáltatásokra alkalmazandó biztonsági protokollok vagy eljárások; iv) az UniCredit üzletpolitikája és eljárásai az Érintett Ügyletekkel és Ügyletekkel kapcsolatban. Az Ügyfél felelőssége, hogy tisztában legyen az elvégzett módosításokkal, és gondoskodjon arról, hogy az Ügyfél Rendszerek, eljárások és kommunikációs összeköttetések mindenkor alkalmasak legyenek a Kereskedési Platform használatára.
5. A Kereskedési Platformhoz való hozzáférés és a Kereskedési Platform használata
   1. Az Ügyfél biztosítani köteles, hogy sem ő, sem pedig Meghatalmazott Felhasználói a Kereskedési Platformon vagy a Platform Szolgáltatásokon keresztül szerzett információkat az Ügyfélen kívül harmadik személyek számára nem teszik elérhetővé vagy terjesztik más módon az UniCredit előzetes írásbeli hozzájárulása nélkül.
   2. Az Ügyfél tudomásul veszi és elfogadja, hogy a Kereskedési Platform válaszideje a piaci körülményektől, a Kereskedési Platform teljesítményétől, a hozzáférési eszköz helyétől vagy más tényezőktől függően változhat, és hogy előfordulhat, hogy csúcsidőszakban piaci ingadozás, rendszerfrissítések, karbantartás vagy egyéb okok miatt a Kereskedési Platformhoz vagy a Platform Szolgáltatáshoz való hozzáférés korlátozott vagy nem elérhető. Az UniCredit nem vállal garanciát a Kereskedési Platform vagy a Platform Szolgáltatások teljesítményéért vagy elérhetőségéért. Ha az Ügyfél észleli, hogy nem kapott értesítést a Kereskedési Ügylet befejezéséről, erről köteles haladéktalanul értesíteni az UniCredit-et, és az Ügyfél felelőssége, hogy az adott Utasítással vagy az Érintett Ügylettel kapcsolatban más módon, pl. telefonon vagy e-mailben felvegye a kapcsolatot az UniCredit-tel.
   3. Az Ügyfél garantálja, hogy a Kereskedési Platformot és a Platform Szolgáltatásokat kizárólag a szokásos kereskedelmi, üzleti vagy szakmai tevékenysége során használja, és ennek megfelelően nem minősül „fogyasztónak”. Az Ügyfélnek a Kereskedési Platform használatával és a használat eredményeként megkötött Ügylettel kapcsolatban saját független jogi, adóügyi és számviteli tanácsadásért kell folyamodnia.
6. Utasítások
   1. A Kereskedési Platformon vagy egyéb módon küldött vagy kapott bármely Utasítás pontosságának és teljességének ellenőrzéséért kizárólag az Ügyfél, illetve annak az Utasítást felhasználni vagy egyéb módon hasznosítani kívánó Meghatalmazott Felhasználóinak a felelőssége. Ha az Ügyfél tudomására jut, hogy valamely Utasítás pontatlan, helytelen, hiányos vagy nem érkezett meg rendeltetési helyére, köteles azonnal telefonon értesíteni az UniCredit-et és gondoskodni az Utasítás helyesbítéséről és/vagy újbóli elküldéséről a Kereskedési Platformon keresztül vagy alternatív eszközök felhasználásával. Az UniCredit nem vállal semmiféle felelősséget a Kereskedési Platformon vagy alternatív eszközök útján biztosított technikai vagy ténybeli pontatlanságokat, hibákat vagy mulasztásokat tartalmazó Utasításokért vagy egyéb információkért, továbbá az UniCredit semmilyen körülmények között nem tartozik felelősséggel az ilyen pontatlanságok, hibák vagy mulasztások módosításért vagy kijavításáért.
   2. Az UniCredit nem köteles ellenőrizni az Ügyfél vagy bármely Meghatalmazott Felhasználó személyazonosságát vagy a Kereskedési Platform használata során végzett tevékenységét. Eltérő értesítés hiányában az UniCredit jogosult a vélhetően az Ügyfél által adott valamennyi Utasítást és az összes kapcsolódó módosítást vagy törlést úgy kezelni, mint valamely Meghatalmazott felhasználó által adott Utasításokat, módosításokat és törléseket. Bármely Utasítást, amelyről úgy tűnik, hogy a Kereskedési Platformon keresztül vagy alternatív módon egy Meghatalmazott Felhasználó továbbított, kötelező érvényűnek kell tekinteni az Ügyfél számára, függetlenül attól, hogy az Utasítást az Ügyfél szabályszerűen engedélyezte-e, vagy az Utasítást kiállító személy Meghatalmazott Felhasználó volt-e. Amennyiben az Ügyfél rendelkezésére álló információk és az UniCredit számára a Kereskedési Platformon keresztül rendelkezésre álló információk között ellentmondás merül fel, az UniCredit a Kereskedési Platformon keresztül rendelkezésre álló információkat tekinti irányadónak.
   3. Az Utasítások továbbításával és elfogadásával kapcsolatos további feltételeket, valamint az Ügyfél és az UniCredit Utasításokkal kapcsolatos kötelezettségeit a 2. Melléklet tartalmazza.
   4. Amennyiben a Kereskedési Ügyletre az EMIR szerinti kötelezettségek vonatkoznak, úgy ezen kötelezettségek teljesítésére az UniCredit és az Ügyfél közötti Háttérdokumentáció rendelkezéseit kell alkalmazni.
7. Hibás Ügyletek

Az UniCredit – az alkalmazandó Rendelkezések, a Háttérdokumentáció és az Üzleti Feltételek figyelembevételével – az Ügyfél tájékoztatását követően érvénytelenítheti a Hibás Ügyletet. Az így érvénytelenített Hibás Ügyletet úgy kell tekinteni, mintha azt nem is kötötték volna meg, illetve az az egyik félre nézve sem kötelező. Más esetben az UniCredit eljárhat úgy, ahogyan azt megfelelőnek tartja, és kizárólagos mérlegelési jogkörében a Hibás Ügyletet jóváhagyhatja vagy törölheti, vagy köthet más ügyletet olyan áron illetve feltételek mellett, amelyeket ugyanazon típusú ügyletek esetén az adott tárgykörben az érintett piacon és az érintett Hibás Ügylet időpontjában egyenértékűnek ítél.

1. Ügyleti kockázat
   1. Az UniCredit a Kereskedési Platformon kereskedőként tevékenykedik, és különféle termékekre vonatkozó árakat/árfolyamokat jelenít meg, amelyek alapján az Ügyfél és Meghatalmazott Felhasználói eldöntik, hogy az UniCredit részére adott megfelelő Utasítások által (a Felhasználói feltételekkel összhangban) megkötik-e az adott ajánlat alapján az ügyletet. Az ilyen Megbízások végrehajtásakor az UniCredit nem az Ügyfél illetve annak Meghatalmazott Felhasználói nevében jár el. Ilyen körülmények között az UniCredit nem tartozik az Ügyfélnek illetve annak Meghatalmazott Felhasználóinak az alkalmazandó Szabályozó hatóság szabályai szerinti legjobb végrehajtás kötelezettségével (amennyiben ezek a szabályok alkalmazandók) és az Üzleti feltételekben meghatározott a legjobb végrehajtással kapcsolatos rendelkezések nem alkalmazandóak. Abban az esetben, ha az Ügyfél professzionális vagy lakossági ügyfélnek minősül, a legjobb végrehajtásra vonatkozó rendelkezéseket az Üzleti feltételek rögzítik.
   2. Az UniCredit által a Kereskedési Platformon eljuttatott vagy közzétett bármely információ kizárólag általános célokat szolgál, és nem minősül pénzügyi tanácsadásnak, ajánlatnak, felkérésnek, bármely valuta, árucikk vagy bármilyen ügylet kiajánlásának. Az UniCredit nem vállal felelősséget a Kereskedési Platform vagy a Platform Szolgáltatások használata – ideértve az ezeken keresztül rendelkezésre bocsátott információkat is – eredményeként meghozott befektetési döntésekért.
   3. Az UniCredit:
      1. nem felel azon kockázatokért, amelyek a Kereskedési Platformon keresztül végrehajtott vagy megkötött Utasításokkal, Megbízásokkal, Ügyletekkel vagy Érintett Ügylettel kapcsolatban merülnek fel;
      2. nem tartozik az Ügyfél felé vagyonkezelői kötelezettséggel a Kereskedési Platform vagy a Platform Szolgáltatások nyújtásával vagy használatával kapcsolatban.
      3. nem jár el az Ügyfél nevében Megbízások végrehajtásakor és nem tartozik az Ügyfélnek a vonatkozó Szabályozói hatóság szabályai szerinti legjobb végrehajtás kötelezettségével, kivéve abban az esetben, amikor az Ügyfél professzionális vagy lakossági ügyfélnek minősül.
   4. Annak ellenére, hogy a Kereskedési Platform lehetővé teheti az Ügyfél számára, hogy későbbi időpontban történő végrehajtásra adjon Utasítást (pl. visszavonásig érvényes megbízást) vagy a Kereskedési Platformon megjelölttől eltérő árat megjelölő Utasítást (pl. limitáras megbízást vagy ajánlatkérést), az Ügyfél tudomásul veszi és elfogadja, hogy a Platform Szolgáltatásokat az Ügyfél kockázatára nyújtják. A fentiek sérelme nélkül, amennyiben azt a vonatkozó Rendelkezések lehetővé teszik különösképpen:
      1. az UniCredit nem vállal felelősséget az abból eredő Veszteségekért, hogy a szóban forgó Utasítás végrehajtásának időpontjában nem dolgozzák fel az Utasítást;
      2. az UniCredit (saját mérlegelési jogkörében és bármely Veszteségért való felelősségvállalás nélkül) bármikor törölheti az ilyen jellegű Utasításokat;
      3. az Ügyfél felelős a Kereskedési Platformon keresztül az általa vagy a nevében eljáró Meghatalmazott Felhasználó által benyújtott Utasítás státuszának folyamatos követéséért mindaddig, amíg az UniCredit-től nem kap értesítést az Utasítás teljesítéséről vagy törléséről.
   5. Az UniCredit-tel kötött ettől eltérő megállapodás hiányában az Ügyfelet terheli minden Megbízás kiegyenlítése az UniCredit által meghatározott azonnali elszámolási napon.
2. Felelősséget kizáró nyilatkozat
   1. A Kereskedési Platform, a Platform Szolgáltatások, valamint az UniCredit által biztosított összes kapcsolt és kapcsolódó rendszer, alkatrész, interfész, berendezés, dokumentáció, anyagok és technológia a jelenlegi formában állnak rendelkezésre.
   2. A jogszabályok által megszabott keretek között:
      1. az UniCredit nem tesz semmilyen nyilatkozatot és nem vállal semmiféle garanciát arra, hogy a Kereskedési Platform, a Platform Szolgáltatások, az Utasítások és a Kereskedési Platform, Platform Szolgáltatások vagy Utasítások alapján vagy azokkal kapcsolatban nyújtott információ kielégítő minőségű, rendeltetésszerű, megszakítás nélküli, naprakész, biztonságos, pontos, helyes, teljes, hibamentes, vírusoktól és rosszindulatú komponensektől mentes, vagy az Ügyfél Rendszerekkel kompatibilis; és
      2. minden olyan feltétel, garancia, nyilatkozat és kötelezettségvállalás, amely törvény vagy egyéb előírás alapján az UniCredit kötelezettsége, a törvény által megengedett legnagyobb mértékben kizárt, kivéve, ha a Felhasználói feltételek azt kifejezetten előírják.
   3. A Rendelkezések által előírt korlátozások kivételével az UniCredit nem köteles semmiféle olyan tényt, kérdést, információt vagy dolgot az Ügyfél tudomására hozni avagy az Ügyfél javára felhasználni, amely mások számára hasonló szolgáltatások nyújtása során vagy egyéb módon merül fel.
3. Szellemi tulajdon
   1. Az UniCredit által a Kereskedési Platformhoz való hozzáféréshez vagy a Platform Szolgáltatások igénybevételéhez nyújtott szoftverhez (**Platform Szoftver**) kapcsolódó minden szellemi tulajdonjog, valamint az UniCredit által a Kereskedési Platform és a Platform Szolgáltatások nyújtásával kapcsolatban bármely formában rendelkezésre bocsátott adatok és információk (**Platform Anyagok**) továbbra is az UniCredit vagy annak licencadói tulajdonában maradnak (az Ügyfél és az UniCredit viszonyában), és az Ügyfél, illetve annak Meghatalmazott Felhasználói azokat az UniCredit vagy (adott esetben) az UniCredit licencadói előzetes írásbeli hozzájárulása nélkül nem használhatják fel.
   2. Az UniCredit személyre szóló, visszavonható, nem kizárólagos engedélyt ad az Ügyfélnek a Platform Szoftverhez való hozzáféréshez és annak a Meghatalmazott Felhasználói részére történő engedélyezéséhez, hogy azt a jelen Felhasználói feltételek időtartamára és kizárólag az Engedélyezett Célra használhassák.
   3. Az Ügyfél:
      1. nem hajthatja végre és nem engedélyezheti a Platform Szoftverek visszafejtését, forráskóddá visszaalakítását vagy visszafordítását;
      2. nem teheti harmadik fél számára elérhetővé a Platform Szoftvert semmilyen célból;
      3. nem írhatja újra vagy másolhatja le a Platform Szoftvert; illetve
      4. nem exportálhatja vagy terjesztheti a Platform Szoftvert vagy a Kereskedési Platform vagy a Platform Szolgáltatások bármely részét az UniCredit előzetes írásbeli engedélye nélkül.
   4. Az Ügyfél és annak Meghatalmazott Felhasználói a Platform Anyagokat mindenkor biztonságban és bizalmasan kötelesek kezelni, kivéve ha az alkalmazandó Rendelkezések ettől eltérően rendelkeznek. Ha az Ügyfél vagy bármely Meghatalmazott Felhasználó a Szabályozó hatóságtól vagy más kormányzati hatóságtól adatközlésre kötelező határozatot kap, köteles haladéktalanul értesíteni az UniCredit-et a közlésre vonatkozó határozatról, és kérésre segítséget nyújt az UniCredit-nek az ilyen határozat megtámadásában minden esetben, amennyiben ezt a Rendelkezések nem tiltják.
   5. Az Ügyfél:
      1. nem jogosult módosítani a Platform Anyagok papír alapú vagy digitális másolatát, és nem használhat fel semmilyen illusztrációt, fényképeket, video- vagy hangfelvételeket vagy grafikákat a hozzájuk tartozó szövegtől elkülönítve;
      2. minden esetben elismeri az UniCredit (és az azonosított közreműködők) szerzői státuszát a Platform Anyagok tekintetében, és
      3. nem használja a Platform Anyagok semmilyen részét kereskedelmi célokra az UniCredit kifejezetten erre irányuló engedélye nélkül.
4. Felfüggesztés
   1. Az UniCredit kizárólagos mérlegelési jogkörében korlátozhatja az Ügyfél vagy annak Meghatalmazott Felhasználói számára a Kereskedési Platformhoz vagy a Platform Szolgáltatásokhoz való hozzáférését és azok használatát, felfüggesztheti vagy korlátozhatja az Ügyfél jogát az Utasítások kiadására és / vagy bármely vagy az összes Érintett Ügylet végrehajtására a Kereskedési Platformon, korlátozhatja az Ügyfél ügyletkötését, megszünteti vagy felfüggesztheti a Kereskedési Platformot vagy a Platform Szolgáltatások bármely részét, illetve bármikor és bármilyen okból beszüntetheti az Utasítások és / vagy az Érintett Ügylet fogadását vagy feldolgozását, és erről nem köteles értesíteni az Ügyfelet.
   2. Az Ügyfél tudomásul veszi, hogy az 5.2 pontban ismertetett eseményeken kívül előfordulhat, hogy a Kereskedési Platform vagy a Platform Szolgáltatások bármilyen okból meghibásodnak vagy egyéb okból nem állnak rendelkezésre, a működésük vagy teljesítményük bármely módon hibás vagy korlátozott, például technológiai meghibásodás, áramszünet, kommunikációs összeköttetések meghibásodása, biztonsági incidens, ütemezett vagy vészhelyzeti karbantartás vagy Vis Maior események esetén. Semmilyen üzleti folyamat nem értelmezhető a Kereskedési Platform vagy a Platform Szolgáltatások folytonos vagy folyamatos elérhetőségének vagy erre alkalmasságának az ígéreteként, és az UniCredit nem vállal felelősséget az Ügyfél felé az ilyen jellegű elérhetetlenségért, a hibás vagy korlátozott működésért vagy teljesítményért.
5. Megszűnés
   1. A jelen Felhasználói feltételek mindaddig hatályban maradnak, amíg a jelen 12. pont rendelkezéseinek megfelelően azokat fel nem mondják.
   2. Az UniCredit bármikor és bármilyen okból beszüntetheti az Ügyfél Kereskedési Platform és a Platform Szolgáltatások használatát.
   3. Ha az alkalmazandó törvények vagy szabályok másképpen nem rendelkeznek, a jelen Felhasználói feltételek azonnali hatállyal érvényüket vesztik:
      1. amikor az UniCredit megszünteti a hozzáférést a Kereskedési Platformhoz és a Platform Szolgáltatásokhoz;
      2. a felmondásról szóló értesítésnek a másik fél általi kézhezvétele napján a felmondás hatályba lép, kivéve, ha az értesítésben ettől eltérően rendelkeznek; vagy
      3. a Háttérdokumentáció megszűnésekor.
   4. A Felhasználói feltételek megszűnése nem érinti az Ügyfél azon kötelezettségét, hogy az UniCredit részére megfizesse az UniCredit felé fennálló tartozásokat, továbbá a Felhasználói feltételek megszűnésével az UniCredit részére fizetendő teljes összeg azonnal esedékes és kifizetendő, ideértve:
      1. minden kifizetetlen díjat, költséget és jutalékot;
      2. a jelen Felhasználói feltételek megszüntetésével kapcsolatban felmerülő ügyleti költségeket; és
      3. az UniCredit részéről az Ügyfél nevében felmerült tranzakciók lezárásakor, illetve fennálló kötelezettségek rendezésekor vagy teljesítésekor felmerülő Veszteségeket és költségeket.
   5. A Felhasználási feltételek megszűnésekor az Ügyfél köteles azonnali hatállyal megszüntetni az összes Platform Szoftver, Platform Anyag és Platform Szolgáltatás használatát, valamint letiltani minden kommunikációs kapcsolatot az Ügyfél Rendszerek és a Kereskedési Platform között, és az UniCredit utasításait köteles követni a Hozzáférési kódok, a Platform Szoftver és Platform Anyagok összes példánya és minden olyan egyéb információ vagy egyéb dokumentum visszaküldése vagy (bizonyítható) megsemmisítése céljából, amelyet az Ügyfél a Felhasználói feltételek keretében, vagy a Kereskedési Platform vagy a Platform Szolgáltatások használatával kapcsolatban kapott.
   6. A Kereskedési Platform és a Platform Szolgáltatások használatának megszüntetése nem szünteti meg a Megszűnést megelőzően teljesített Ügyleteket, és nem érinti sem az UniCredit, sem az Ügyfél megszüntetés előtt vagy miatt keletkezett jogait vagy kötelezettségeit, továbbá nem érinti a jelen Felhasználói feltételek azon rendelkezéseinek hatályba lépését vagy fenntartását, amelyeknek a hatálybalépése vagy fenntartása kifejezetten vagy közvetve a megszüntetéstől függ, továbbá nem érinti azokat az Érintett Ügyleteket sem, amelyek továbbra is a Felhasználói feltételek hatálya alá tartoznak mindaddig, amíg az ilyen Érintett Ügyletekkel kapcsolatos összes kötelezettség teljes mértékben nem teljesül.
6. Felelősség
   1. A jelen Felhasználói feltételek egyetlen rendelkezése sem zárja ki vagy korlátozza az UniCredit felelősségét:
      1. az UniCredit gondatlanságával okozott halál vagy személyi sérülés miatt; vagy
      2. az UniCredit megtévesztő nyilatkozatai vagy megtévesztése vonatkozásában;
      3. a Szabályozó hatóság szabályai alapján; vagy
      4. a törvény által nem kizárható vagy korlátozható bármely felelősség vonatkozásában.
   2. A 13.1 pontban foglaltakra is figyelemmel az UniCredit kizár minden felelősséget az Ügyféllel és a Meghatalmazott Felhasználókkal szemben az alábbiakkal kapcsolatban felmerülő bármilyen Veszteség tekintetében:
      1. a Kereskedési Platform vagy a Platform Szolgáltatások elérhetetlensége vagy hozzáférhetetlensége a jelen Felhasználói feltételekkel kapcsolatban;
      2. a Kereskedési Platform, a Platform Szolgáltatások vagy az UniCredit által biztosított összes kapcsolt és kapcsolódó rendszer, alkatrész, interfész, berendezés, dokumentáció, anyagok és technológia megszakadása, késedelme vagy meghibásodása;
      3. bármilyen, a Kereskedési Platformmal vagy a Platform Szolgáltatásokkal kapcsolatban használt, harmadik fél által biztosított vagy UniCredit rendszer, hálózat és infrastruktúra;
      4. bármely helytelen, hiányos, sérült, nem kézbesített vagy téves Utasítás;
      5. minden elutasított vagy végre nem hajtott Utasítás;
      6. a Kereskedési Platformon keresztül megkötött Érintett Ügyletek, beleértve az Érintett Ügylettel kapcsolatban felmerülő Veszteségeket; vagy
      7. az Ügyfél Rendszerekben található bármely vírus, káros komponens, illetve az Ügyfél Rendszerek elvesztése vagy károsodása.
   3. A 13.1 pontban foglalt rendelkezésekre is figyelemmel az UniCredit nem vállal felelősséget az Ügyfél (vagy az Ügyfél nevében vagy helyett igényt bejelentő bármely személy) felé, szerződéses (ideértve bármilyen kártalanítást vagy szavatosságot), vagy szerződésen kívüli károkozástól (beleértve a gondatlanságot), törvényi előírástól vagy bármilyen egyéb októl függetlenül az alábbiakért:
      1. elmaradt haszon;
      2. bevételkiesés;
      3. várt megtakarítások elvesztése;
      4. a jó hírnév sérülése;
      5. üzleti lehetőség elvesztése;
      6. adatvesztés;
      7. üzletmenet megszakadása; vagy
      8. bármilyen jellegű közvetett vagy következményes Veszteség, ideértve a fenti 13.3(a) – 13.3(g) pontban ismertetett Veszteségeket is, amelyek közvetett vagy következményes veszteségnek tekinthetőek,

mindegyik esetben tekintet nélkül arra, hogy az UniCredit vagy az Ügyfél számára a jelen Felhasználói feltételek megkötésekor az adott tényező ésszerűen előrelátható vagy megfontolható volt-e, vagy hogy azt ténylegesen előre látták vagy fontolóra vették-e.

* 1. Figyelemmel a fenti 13.1 – 13.3 pontokra is, sem az UniCredit, sem annak tisztviselői, igazgatói, megbízottai vagy alkalmazottai nem felelnek az Ügyféllel vagy a Meghatalmazott Felhasználóval szemben semmiféle veszteségért vagy kárért (beleértve a Hibás Ügyletekkel kapcsolatos kárt és veszteséget is), amely az Ügyfél vagy a Meghatalmazott Felhasználó által a Kereskedési Platform vagy Platform Szolgáltatások használatából származik vagy azzal összefügg, kivéve, ha a szóban forgó veszteséget vagy kárt az UniCredit szándékos mulasztása okozta.
  2. Abban az esetben, ha az UniCredit szerződés alapján (beleértve bármilyen kártalanítást vagy szavatosságot), szerződésen kívüli károkozás miatt (ideértve a gondatlanságot is), törvény alapján vagy más módon felel az Ügyféllel szemben, az UniCredit felelősségének felső határa az összes követelést és veszteséget számítva nem haladhatja meg a 25 000 angol fontot vagy azzal egyenértékű magyar forint összeget, a fizetés időpontjában a Magyar Nemzeti Bank által közzétett hivatalos árfolyam alapján.
  3. Az Ügyfél és az UniCredit megállapodnak abban, hogy az ebben a pontban foglalt korlátozásokat és felelősség-kizárásokat minden körülmények között méltányosnak ismerik el, figyelembe véve azt, hogy az UniCredit díjmentesen, hozzáadottérték-alapon hozzáférést biztosít az Ügyfél számára a Kereskedési Platformhoz és a Platform Szolgáltatásokhoz.

1. Kártérítés
   1. Az Ügyfél az UniCredit-nek és az UniCredit igazgatóinak, tisztviselőinek, alkalmazottainak és megbízottainak (a továbbiakban külön-külön: „Kártérített Fél”) kártérítést fizet az alábbiakból eredő, illetve az alábbiakkal kapcsolatban felmerülő Veszteségekért:
      1. harmadik fél által a Kártérített Féllel szemben érvényesített bármely követelés, peres vagy peren kívüli eljárás, amely közvetlenül vagy közvetve az Ügyfél által a Kereskedési Platform vagy a Platform Szolgáltatások használatából ered, ideértve bármilyen Utasítást, Megbízást vagy Érintett Ügyletet;
      2. a jelen Felhasználói feltételek, ideértve a Felhasználói feltételeknek az Ügyfél vagy bármilyen Meghatalmazott Felhasználó általi bármiféle megsértése, bármely, a jelen Felhasználói feltételek alapján az Ügyfél felelősségi körébe tartozó követelmény teljesítésének elmulasztása, valamint az Ügyfél vagy annak Meghatalmazott Felhasználói által az Ügyfél valamely kötelezettségének teljesítésével kapcsolatban tett bármely lépése; vagy
      3. bármely Rendelkezés megsértése az Ügyfél részéről a Kereskedési Platform vagy a Platform Szolgáltatások az Ügyfél vagy Meghatalmazott Felhasználói általi használatával kapcsolatban,

az összes felsorolt esetben kivéve, ha az említett Veszteséget közvetlenül az UniCredit szándékos mulasztása okozza a Platform Szolgáltatások nyújtása során.

1. Adatvédelem
   1. A jelen Felhasználói feltételekkel összefüggésben és az Ügyfél és az UniCredit közötti kapcsolat során bármely egyéb vonatkozásban az UniCredit (az Európai Parlament és a Tanács 2016/679 rendeletében meghatározott) személyes adatokat vagy különleges adatokat gyűjthet egyes személyekre vonatkozóan, beleértve az Ügyfél, az Ügyfél Kapcsolt vállalkozásai és a Meghatalmazott Felhasználók alkalmazottait, képviselőit, megbízottait és ügyfeleit (a továbbiakban: „Személyes adatok”).
   2. Az UniCredit a Személyes adatokat az Adatvédelmi Szabályzatnak megfelelően kezeli, és jogosult a Személyes adatokat közölni és továbbítani, a Felhasználó pedig megerősíti, hogy elolvasta és megértette a Adatvédelmi Szabályzatot, és hozzájárul a Személyes adatok bármely feldolgozásához, nyilvánosságra hozatalához és továbbításához az UniCredit által, az Adatvédelmi Szabályok alapján. Az UniCredit a Személyes Adatok kezelését többek között az Ügyfélszámla kezelése és üzemeltetése; számla / termék biztosítása; kutatás és statisztikai elemzés; a pénzmosás, csalás, valamint egyéb bűnmegelőzési ellenőrzés céljából végezheti.
   3. Az adatfeldolgozás adatvédelmi politikája elérhető az „Adatlap hozzáférési jogok megadására az UCTrader rendszer használatához” formanyomtatványon (3. melléklet)
   4. Az Ügyfél vállalja, kijelenti és szavatolja, hogy megtette és fenntartja a szükséges lépéseket (ideértve az érintett személyek értesítését és az összes szükséges hozzájárulás beszerzését is) a jelen Felhasználói feltételekben szereplő valamennyi Személyes Adat feldolgozásának megkönnyítése érdekében.
2. Irányadó jog
   1. A jelen Felhasználói feltételek és az azokból eredő, illetve azokkal összefüggő szerződésen kívüli kötelezettségek irányadó joga a magyar jog.
   2. A magyar bíróságok kizárólagos joghatósággal bírnak a jelen Felhasználói feltételekből eredő vagy azokkal összefüggésben felmerülő jogviták rendezését illetően (ideértve a jelen Felhasználói feltételek meglétével, érvényességével vagy megszűnésével, illetve a Szerződésből eredő vagy azokkal összefüggő bármilyen szerződéses kötelezettségek rendezését).
3. Általános rendelkezések
   1. Minden értesítést írásos formában, személyesen, e-mailben vagy más elektronikus úton kell kézbesíteni, vagy ajánlott illetve tértivevényes küldeményként továbbítani a címzettnek, és az az adott címen történt átvétel időpontjában tekintendő kézbesítettnek.
   2. Az UniCredit írásbeli értesítés útján bármikor módosíthatja vagy kiegészítheti a Felhasználói feltételeket.
   3. A jelen Üzleti feltételekben meghatározott esetek kivételével egyik fél sem ruházhatja át ezen Felhasználói feltételeket és az azokkal kapcsolatos ügyeket a másik fél előzetes írásbeli hozzájárulása nélkül, azzal, hogy az UniCredit a jelen Felhasználói feltételeket az Ügyfél előzetes írásbeli hozzájárulása nélkül is átruházhatja vagyonának vagy üzleti tevékenysége egészének vagy egy részének az átruházása kapcsán az UniCredit Csoport másik tagja vagy harmadik fél részére.
   4. A jelen Felhasználási feltételek aláírásával az Ügyfél kifejezetten felhatalmazza az UniCredit-et, hogy az UniCredit Csoport bármely tagja vagy üzleti egysége számára átadjon az Ügyféllel kapcsolatos minden olyan tényt, információt, megoldást vagy adatot, amely értékpapírt vagy banktitkot képezhet – beleértve az Ügyfél személyes és pénzügyi helyzetére, üzleti befektetési tevékenységeire, üzleti tevékenységeire, tulajdonosi struktúrájára és üzleti kapcsolataira, valamint az Ügyfél az UniCredit-nél vezetett számlájának egyenlegére és forgalmára, továbbá az Ügyfél által az UniCredit-tel kötött szerződésekre vonatkozó adatokat és a jelen Felhasználói feltételekben feltüntetett elérhetőségeit – a törvény alapján vállalt feladatainak és kötelezettségvállalásainak teljesítése céljából, valamint a jelen megállapodás alapján, valamint a megerősítés, a kockázatelemzés, továbbá a szolgáltatások értékesítése és marketingje céljából, az ehhez szükséges mértékben, a szerződéses kapcsolat időtartamára vagy mindaddig, amíg az UniCredit-nek rendezetlen követelése van az Ügyféllel szemben, továbbá hogy ezeket az adatokat összegyűjtse, rögzítse és tárolja a szerződéses jogviszony időtartama alatt, vagy mindaddig, amíg az UniCredit-nek az Ügyféllel szemben rendezetlen követelése van.
   5. Jelen Felhasználói feltételek (az összes Mellékletet is beleértve) és az Üzleti feltételek együttesen a felek közötti, a tárgyra vonatkozó teljes megállapodást tartalmazzák, és minden korábbi megegyezést vagy nyilatkozatot hatályon kívül helyeznek. A felek elismerik, hogy a jelen Felhasználói feltételek megkötésekor nem vettek figyelembe semmilyen (akár gondatlanságból vagy önhibáján kívül tett) nyilatkozatot, kijelentést, biztosítékot vagy garanciát (és ennek megfelelően ezzel kapcsolatban semmiféle jog vagy jogorvoslat nem illeti meg a feleket), azzal a kivétellel, hogy az UniCredit joggal vélelmezte, hogy a jelen Felhasználói feltételeket elfogadó személy megfelelő meghatalmazással rendelkezik arra, hogy az Ügyfél nevében kötelező erejű kötelezettségvállalást tegyen, illetve a Felhasználói feltételekben kifejezetten meghatározott esetek kivételével, valamint azzal a megkötéssel, hogy a jelen pontban foglaltak nem korlátozzák és nem zárják ki a megtévesztéssel kapcsolatos felelősséget.
   6. A jelen Felhasználói feltételek minden rendelkezése különválasztható a szöveg többi részétől. Amennyiben valamely rendelkezés bármely joghatóság törvényének értelmében jogszabályba ütközik, érvénytelen vagy végrehajthatatlan, az nem eredményezi a jelen Felhasználói feltételek egyéb rendelkezéseinek jogszabályba ütközését, érvénytelenségét vagy végrehajthatatlanságát az adott joghatóságban, sem azt, hogy a Felhasználói feltételek ilyen vagy bármely más rendelkezés más joghatóság alatt jogszabályba ütköző, érvénytelen vagy végrehajthatatlan lenne.
   7. A jelen Felhasználói feltételek az UniCredit-re és az Ügyfélre, valamint azok jogutódjaira, felhatalmazott képviselőire és a jogi képviselőire nézve kötelező érvényűek és hatályosak, ezért a felekre történő hivatkozások ennek megfelelően értelmezendők.

Kelt:       ,        

**UNICREDIT BANK HUNGARY ZRT.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Név:       Név:

Kelt:      Kelt:

**Ügyfél:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Név:       Név:

Kelt:      Kelt:

Mellékletek:

* Adatlap hozzáférési jogok megadásához
* Általános Üzleti Feltételek
* Általános Üzleti Feltételek a Befektetési Szolgáltatási Tevékenységre és Kiegészítő Szolgáltatásra

**1. Melléklet**

1. Értelmező rendelkezések
   1. A Felhasználói feltételekben az alábbi szavak és kifejezések jelentése a következő:

**Hozzáférési kód**: az UniCredit által biztosított hozzáférési azonosító kódok, tokenek, illetve egyéb biztonsági eszközök vagy protokollok, amelyek a Kereskedelmi Platform Ügyfél általi használatához kapcsolódnak, a kapcsolódó jelszavakkal és a Kereskedési Platform és bármilyen Platform Szolgáltatás hozzáférésével kapcsolatos egyéb biztonsági információkkal együtt.

**Kapcsolt vállalkozás:** bármely személy vonatkozásában: i) az adott személy Leányvállalata; ii) bármely társaság vagy vállalat, amelynek ez a személy Leányvállalata; vagy iii) a fenti ii) pontban meghatározott társaság vagy vállalat bármely más Leányvállalata.

**Melléklet**:a jelen Felhasználói feltételek mellékletei.

**Meghatalmazott felhasználó**: az Ügyfél alkalmazottai és megbízottai, akiket az Ügyfél a Kereskedési Platform használatára meghatalmazott, továbbá minden olyan személy, aki részére az Ügyfél a Kereskedési Platform elérését és használatát engedélyezheti.

**Ügyfél**: az UniCredit Üzleti Feltételeiben részes fél.

**EMIR**: Az Európai Parlament és Tanács a tőzsdén kívüli származtatott ügyletekről, a központi szerződő felekről és a kereskedési adattárakról szóló 2012. július 4-i 648/2012/EU rendelete

**Hibás Ügylet**: olyan tényleges vagy tervezett Ügylet, amelyről az UniCredit saját belátása szerint megállapítja, hogy hibásan került (i) megadásra; és/vagy (ii) végrehajtásra.

**Vis Major:** minden olyan esemény, amely kívül esik a felek ésszerűen elvárható ellenőrzési körén, ideértve a) az internet szolgáltatás megszakadását, b) a kommunikáció, rendszerek, hálózatok, hardver és szoftver meghibásodását, torzulását vagy késleltetését, c) a kereskedés felfüggesztését, d) természeti katasztrófát, e) bármely Rendelkezés önkéntes vagy kötelező betartását; f) szükséges engedély vagy hozzájárulás elvesztését vagy megszerzésének meghiúsulását; g) bármely Rendelkezés vagy értelmezésének bármilyen megváltoztatását; h) véletlen károkat; i) kedvezőtlen időjárási viszonyokat; j) bármely munkaügyi vitát; k) beszállító, alvállalkozó vagy harmadik fél nem teljesítését; l) bármely közüzemi szolgáltatás megszakadását vagy meghibásodását; vagy m) a háborút vagy zavargást.

**Szellemi tulajdonhoz fűződő jogok:** minden szabadalom, védjegy, szolgáltatási védjegy, kereskedelmi és üzleti név, szerzői jog (ideértve a számítógépes programok szerzői jogát), a formatervezési jog, az adatbázishoz fűződő jogok, a know-how-hoz fűződő jogok, az üzleti titkok, a bizalmas információkhoz fűződő jogok és az összes egyéb szellemi felhasználású tulajdonjog vagy hasonló vagy azzal egyenértékű természetű illetve joghatást kiváltó védelmi forma a világ bármely részén (függetlenül attól, hogy szerepel-e a nyilvántartásban vagy nyilvántartásba vételre alkalmas-e), az összes nyilvántartásba vételi kérelemmel és a kérelmezési joggal, valamint a felhasználási engedélyekkel együtt.

**Utasítás és** **Megbízás:** egymással felcserélhető kifejezésekként olyan üzenetet jelentenek (ideértve azokat az üzeneteket is, amelyeket a Kereskedési Platformon egy gombra történő kattintással vagy bármilyen más információszolgáltatási módszerrel küldtek el), amelyet az Ügyfél vagy a nevében Meghatalmazott Felhasználó küldött, ideértve a i) Kereskedési Platformon listázott és beárazott valuták és áruk vásárlásával vagy eladásával kapcsolatban; ii) az árajánlatkéréseket (streamelve vagy egyéb módon), iii) a limitáras megbízásokat, valamint iv) az Ügyfél, a Meghatalmazott Felhasználók és az UniCredit közötti, a Platform Szolgáltatásokkal kapcsolatos egyéb üzeneteket.

**Veszteség:** minden kár (ideértve a közvetlen vagy közvetett / következményes károkat), kötelezettség, kár, költség, díj és kiadás (ideértve az ügyintézési időt, a felmerülő ésszerű ügyvédi díjakat és a saját ügyfélkörön felmerült ésszerű díjakat, az egyéb szakmai tanácsadók díját, valamint nyomozás, peres eljárás, egyezség, ítélet, kamat, pénzbírság, pénzbüntetés és jogorvoslati intézkedés költségeit).

**Platform Szolgáltatások**: a Kereskedési Platform által nyújtott szolgáltatások, ideértve az elektronikus tranzakciók végrehajtására szolgáló eszközöket, az elektronikus üzenetküldési szolgáltatásokat, az árajánlat vagy válasz lekérdezésére, Megbízások leadására, az Utasítások elfogadására és allokációs utasításokra szolgáló elektronikus eszközöket.

**Adatvédelmi Szabályzat**: az UniCredit mindenkori adatvédelmi szabályzata, amely az Ügyfél (vagy bármilyen Meghatalmazott Felhasználó) által a Kereskedési Platformhoz vagy a Platform Szolgáltatásokhoz való hozzáféréshez vagy azok igénybevételéhez kapcsolódó személyes adatok feldolgozására vonatkozik, illetve amelyek a Kereskedési Platformon keresztül mindenkor elérhetők.

**Rendelkezések**: minden jogszabály, törvény, rendelet, szabály, szerződés, rendelet, irányelv, szabályzat, rendszer, egyéb eszköz, amelyek a Szabályozó hatóság törvényeinek, szabályainak, alapelveinek vagy iránymutatásainak, valamint a bíróság határozatának, ítéletének és iránymutatásának megfelelően készültek az adott tőzsde, joghatóság vagy piac vonatkozásában, ahol az Érintett Ügyleteket végrehajtják.

**Szabályozó hatóság:** minden olyan személy, bűnüldöző szerv vagy más hatóság valamely joghatóságban, amely azÜgyfél vagy a Platform Szolgáltatások nyújtásával vagy a Felhasználói feltételek egyéb feltételeivel érintett Ügyfél vagy Meghatalmazott Felhasználó üzleti tevékenységének egészére vagy annak bármely részére nézve (törvényben vagy más módon meghatározott) szabályozási, felügyeleti vagy kormányzati befolyással rendelkezik a Platform Szolgáltatások egészét vagy bármely részét illetően.

**Érintett Ügylet**: olyan ügylet, amelyet az Ügyfél időről időre végrehajthat a Kereskedési Platformon a jelen Felhasználói feltételek alapján és annak értelmében, ideértve bármely Ügyletet.

**Leányvállalat:** olyan vállalkozás, amelyben az adott személy tulajdonrésszel rendelkezik.

**Üzleti feltételek**: az UniCredit Általános Üzleti Feltételei a Befektetési Szolgáltatási Tevékenységre és Kiegészítő Szolgáltatásra és az Általános Üzleti Feltételek.

**Külső rendszer**: harmadik fél szolgáltató bármely weboldala, portálja vagy rendszere, amelyen keresztül az Ügyfél vagy annak Meghatalmazott Felhasználói hozzáférnek a Kereskedési Platformhoz vagy a Platform Szolgáltatásokhoz.

**Ügylet:** teljesített Megbízás.

**Kereskedési Platform**: az UC Trader elektronikus kereskedési és valuta- és árukereskedelmi információs rendszere, amelyet az UniCredit Bank AG, London Branch tett elérhetővé vagy a megbízásából tettek elérhetővé, a weboldallal, portállal vagy rendszerrel együtt, amelyen keresztül platform a rendszer elérhető, bármely Külső rendszer kivételével.

**Háttérdokumentáció:** a tőzsdén kívüli származtatott ügyletekkel kapcsolatos szabványosított alapdokumentumok vagy kétoldalú megállapodások, ideértve többek között a Treasury Keretmegállapodást, az 1992. és 2002. évi ISDA Keretmegállapodást, az ISDA 2013 EMIR NFC Representation Protocalt és az ISDA 2013 EMIR Portfolio Reconciliation, Dispute Resolution, and Disclosure Protocol.

**UniCredit:** az UniCredit Bank Hungary Zrt.;

**UniCredit Bank AG**: részvénytársaság, székhelye: Arabellastraße 12, 81925 München, Németország (adószám: DE 129 273 380), a német jog szerint a müncheni helyi bíróság cégjegyzékébe HRB 42148 szám alatt bejegyzett társaság, amely a Bundesanstalt für Finanzdienstleistungsaufsicht (BaFin) és az Európai Központi Bank (EKB) felügyelete alá tartozik.

**UniCredit Csoport:** az UniCredit S.p.A. és leányvállalatai (a www.unicreditgroup.eu oldalon feltüntetettek szerint)

**Az UniCredit AG londoni fióktelepe:** az UniCredit Bank AG londoni fióktelepe, amelyet Londonban létesítettek, székhelye: Moor House, 120 London Wall, London EC2Y 5ET, törvényesen működő, a cégnyilvántartásban jogszerűen bejegyzett fióktelep (elérhető a következő URL címen : <http://www.fca.gov.uk/register>), cégjegyzékszáma: BR001757, bejegyzett adószáma: 736178710.

**UniCredit S.p.A:** az Olasz Köztársaságban, a római cégnyilvántartásban 00348170101 cégjegyzékszámon bejegyzett társaság, amely a Banca d’Italia, a Nazionale per le Società e la Borsa és az Európai Központi Bank (EKB) felügyelete alá tartozik.

* 1. A jelen Felhasználói feltételekben:
     1. a címek kizárólag a jobb áttekinthetőséget szolgálják, és nem befolyásolják a jelen Felhasználói feltételek rendelkezéseinek értelmezését;
     2. bármely rendelkezésre történő hivatkozás a jelen Felhasználói feltételek rendelkezésére hivatkozását jelenti;
     3. a személyekre történő hivatkozásokba beletartoznak a magánszemélyek, vállalkozások, társaságok vagy más jogi személyek is;
     4. a jelen Felhasználói feltételekben foglalt bármely személy vagy fél által valaminek a meg nem tételére vonatkozó kötelezettsége azt a kötelezettséget is magában foglalja, hogy az ilyen dolog végrehajtásához nem járul hozzá, illetve azt nem fogadja el, nem engedélyezi és nem tűri el;
     5. a jelen Felhasználói feltételekben bármely törvényi előírásra vagy másodlagos jogszabályra történő bármely hivatkozás magában foglalja az érintett előírás vagy jogszabály mindenkori módosítását, konszolidált vagy (módosításokkal vagy azok nélkül) újra hatályba léptetett változatát és a hatályba léptetés keretében meghozott valamennyi végzést, szabályt vagy rendelkezést;
     6. az egyes számot jelölő szavak a többes számot is tartalmazzák és viszont, továbbá az egyes nyelvtani nemekre utaló szavak valamennyi nemet magukban foglalják;
     7. az ideértve és beleértve szavak vagy hasonló kifejezések bármely előfordulása korlátozás nélkül értelmezendő.

**2. Melléklet**

**Az Utasításokra és Megbízásokra vonatkozó további feltételek**

1. Az Utasításokra vonatkozó általános feltételek
   1. Az UniCredit jogosult:
      1. a Kereskedési Platformon lehetővé tenni Utasítások továbbítását; és/vagy
      2. Megbízásokat elfogadni a Kereskedési Platformon keresztül vagy alternatív módon,

mindkét esetben saját belátása szerint.

* 1. Az UniCredit saját kizárólagos mérlegelési jogkörében elektronikus üzenetben (e-mailben vagy ügyfélkapcsolati megerősítéssel) nyugtázhatja bármilyen Utasítás kézhezvételét.
  2. Az UniCredit jogosult visszaigazolást küldeni az ügyletekről a Kereskedési Platformon. Az Ügyfél a Háttérdokumentációban foglaltakkal összhangban köteles közölni a visszaigazolással kapcsolatos kifogásait.
  3. Amennyiben az UniCredit engedélyezi, az Ügyfél Megbízást adhat adott áron történő vételre vagy eladásra. Ha az UniCredit folyamatosan közvetített árakat biztosít, az ár az UniCredit által az Ügyfél ügylete megkötésének időpontjában a Kereskedési Platformon megjelölt ár. Az árak vagy árfolyamok a tényleges árakon vagy a Kereskedési Platformon közzétett árakon alapulnak, függetlenül a máshol jegyzett áraktól vagy árfolyamoktól, bejelentett küszöbáraktól vagy téves szóbeli megerősítésektől.
  4. A UniCredit által a Kereskedési Platformon megadott, a Releváns Tranzakciókra érvényes árak vagy árfolyamok nem tartalmaznak alkalmazandó hozzáadottérték-adót vagy egyéb adókat, sem szállítási díjakat, kivéve, ha ez kifejezetten feltüntetésre kerül.
  5. A Háttérdokumentáció és az Üzleti feltételek az UniCredit által nyújtott szolgáltatásokra és tevékenységekre, valamint az UniCredit és az Ügyfél üzleti kapcsolatára vonatkozó további információkat és feltételeket tartalmaznak.
  6. A Háttérdokumentáció és az Üzleti feltételek rendelkezéseitől függően, ha az Ügyfél lakossági vagy professzionális ügyfél, az UniCredit számára kötelező lehet elvégezni az Ügylet vagy egyéb szolgáltatás megfelelősségét vagy alkalmasságát, melyek végrehajtásra kerültek a Kereskedési Platformon. Abban az esetben, ha az Ügyfél professzionális ügyfél és az UniCredit-nek fel kell mérnie az ügyfél megfelelősségét az Ügylet vagy egyéb szolgáltatás kapcsán, úgy az Ügyfél kijelenti, hogy rendelkezik az ahhoz szükséges ismeretekkel és tapasztalatokkal, hogy tisztában legyen az UniCredit által kínált termékekkel és szolgáltatásokkal kapcsolatos kockázatokkal. Ebbe a Kereskedési Platformmal és a Kereskedési Platformon kínált szolgáltatásokkal kapcsolatos kockázatok is beletartoznak.
  7. Az Ügyfél hozzájárulását adja ahhoz, hogy mivel nem minősül fogyasztónak, az UniCredit nem köteles:
     1. tájékoztatást adni a szerződéskötéskor követendő különféle technikai intézkedésekről; arról, hogy az UniCredit a megkötött szerződést rögzíti vagy megőrzi, és az elérhető lesz-e; a beviteli hibák azonosításának és kijavításának technikai eszközeiről a Megbízás benyújtása előtt; valamint a szerződés megkötéséhez javasolt nyelvekről;
     2. tájékoztatást adni az UniCredit-re vonatkozó magatartási kódexekkel kapcsolatban, valamint az említett kódexek elektronikus lekérdezésének módjáról;
     3. indokolatlan késedelem nélkül elektronikus úton nyugtázni a Megbízás kézhezvételét; illetve
     4. megfelelő, hatékony és hozzáférhető eszközöket biztosítani a Megbízás benyújtása előtt a hibás bevitt adatok azonosítása és kijavítása érdekében.

Ezeknek a előírásoknak a többsége szerepel az Üzleti feltételekben.

1. A Megbízások továbbítása és elfogadása
   1. Az UniCredit bármely Megbízást saját belátása szerint elutasíthat vagy elfogadhat. Az UniCredit nem vonható felelősségre, ha az Ügyfél vagy annak Felhatalmazott Felhasználói nem kapnak értesítést az Ügylet befejezéséről. Az Ügyfél felelőssége az UniCredit-et értesíteni a Megbízás megtörténtéről, amennyiben az Ügyfél nem kap értesítést az Ügylet befejezéséről. Az Ügyfél tudomásul veszi és elfogadja, hogy a Megbízás az UniCredit részéről nem tekintendő befogadottnak mindaddig, amíg a Megbízás átvételét vagy elutasítását nem igazolja vissza.
   2. Az Ügyfél elfogadja, hogy az UniCredit által kapott összes Megbízás és az ilyen Megbízásokkal összhangban végrehajtott Ügylet érvényesnek és az Ügyfél által teljes körűen engedélyezettnek minősül. Az UniCredit nem vállal felelősséget azért, ha valamely Megbízás késik, nem érkezik meg, elrontott vagy egyéb módon módosult, mielőtt a Kereskedési Platformra megérkezett, vagy ha az UniCredit bármely Megbízásra vonatkozó visszajelzése késik, nem érkezik meg, elrontott vagy egyéb módon módosított, mielőtt az Ügyfélhez és annak Felhatalmazott Felhasználójához megérkezne.
   3. Miután a Megbízást az UniCredit megkapta és elfogadta, a feleknek a jelen Felhasználói feltételek szerinti jogai és kötelezettségei érvényesek annak érdekében, hogy az UniCredit intézkedhessen a Megbízás végrehajtása érdekében. Az UniCredit mindazonáltal nem köteles a Megbízásokat végrehajtani, és egyetlen Megbízás sem tekinthető végrehajtottnak, továbbá semmilyen Ügylet nem hatályos, és az UniCredit semmilyen felelősséget nem vállal a benyújtott Megbízásokért mindaddig, amíg a Megbízást az UniCredit el nem fogadja és végre nem hajtja.
   4. Az Ügyfél a Megbízásokat nem törölheti, nem vonhatja vissza és nem módosíthatja, kivéve, ha azt a Kereskedési Platformon elérhető funkciók lehetővé teszik. Az UniCredit - a Rendelkezések által megengedett keretek között – saját kizárólagos mérlegelési jogkörében a lehető leghamarabb visszavonja vagy módosítja a Megbízást, de az UniCredit nem garantálja, hogy az eredeti Megbízás a törlésre, visszavonásra vagy módosításra vonatkozó kérelem kézhezvétele előtt részben vagy egészben nem teljesül. A Felhasználói feltételek 13. pontja általános jellegének korlátozása nélkül az UniCredit nem vállal felelősséget az Ügyféllel szemben az Ügyfél által a Megbízás bármely okból történő visszavonása, visszavonása vagy módosítása előtt elszenvedett Veszteségekért.
2. UniCredit Partner
   1. A Kereskedési Platformon végrehajtandó összes Ügyletet az Ügyfél és az UniCredit Csoport azon tagjával kell megkötni, amellyel az Ügyfél a jelen Felhasználói feltételeket kiegészítő Üzleti feltételeket megkötötte.
   2. Amennyiben az Ügyfél az Üzleti feltételek alapján nem közvetlenül az UniCredit Bank AG-val kötött szerződést, az Ügyfélnek a jelen Felhasználói feltételek vagy Üzleti feltételek alapján nem érvényesíthet követelést vagy indíthat keresetet az UniCredit Bank AG-val szemben, és minden ilyen követelést az UniCredit-tel szemben kell érvényesítenie (amellyel az Üzleti feltételek alapján szerződést kötött).
   3. Az UniCredit által kötött ellenkező értelmű megállapodás hiányában az Ügyfél megbízóként (és nem megbízottként) jár el a Kereskedési Platform használata és az összes Érintett Ügylet során.
3. Meghatározott termékre vonatkozó adatközlés
   1. Az UniCredit törekedhet rá, hogy minden Ügyfele kérésének és független kockázatkezelési céljainak megfeleljen, de – amennyiben ezt a Rendelkezések lehetővé teszik – saját maga döntheti el, hogy hogyan kíván megfelelni az Ügyfelek kéréseinek, ideértve a limitáras megbízás teljesítését, az összesítést, a prioritást és az árképzést.
   2. A szokásos üzleti tevékenység során az UniCredit mindenkor arra törekszik, hogy az Ügyfél limitáras megbízásait a megadott limit áron teljesítse, de bizonyos helyzetekben vagy a limitáras megbízások bizonyos típusainál ez nem lehetséges, ami késedelmes teljesítést, részteljesítést vagy nem teljesítést okozhat. Az UniCredit minden esetben törekszik arra, hogy a piaci feltételeket figyelembe véve tisztességes árfolyamon teljesítsen, ezért nem köteles minden Ügyfelet tájékoztatni arról, hogy miért nem tudja vagy miért csak részben tudja végrehajtani az Ügyfél megbízását, de az Ügyfél tájékoztatása esetén az UniCredit köteles a valós információkat közölni.
   3. Amennyiben az Ügyfél Megbízása a megrendelési áron teljesíthető, ez nem jelenti azt, hogy az UniCredit készletet tart vagy szerez be annak érdekében, hogy a tranzakciót megrendelési áron teljesítse, vagy hogy a meghatározott ár mellett forgalomképes piac található.

     , 20   .   .

**UniCredit Bank Hungary Zrt.**

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Név: |  | Név: |
| Beosztás: |  | Beosztás: |
| Kelt: |  | Kelt: |

**Ügyfél:**

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Név: |  | Név: |
| Beosztás: |  | Beosztás: |
| Kelt: |  | Kelt: |

**3. Melléklet**

**Adatlap hozzáférési jogok megadására**

**az UCTrader rendszer használatához**

**Új felhasználó felvitele**

Az UniCredit Bank Hungary Zrt. (1054 Budapest, Szabadság tér 5-6., c.g.: 01-10-041348) (továbbiakban: Bank) és

**Ügyfél neve**:

**Ügyfélszáma**:

(továbbiakban: Ügyfél) között létrejött UCTrader rendszerre vonatkozó szerződés, illetve a Treasury ügyletekről szóló Keretszerződés alapján az Ügyfél az alábbi Felhasználó személy(ek)et (továbbiakban: Felhasználó) hatalmazza meg arra, hogy az UCTrader rendszerrel devizaügyletet kössenek.

|  |  |  |  |  |
| --- | --- | --- | --- | --- |
| Felhasználó neve | Felhasználó aláírása | Telefonszám | E-mail cím | Nemzeti azonosító[[1]](#footnote-1) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Felhatalmazott személyek Pmt. szerinti azonosító adatai:

|  |  |  |  |  |  |
| --- | --- | --- | --- | --- | --- |
| Családi és utónév[[2]](#footnote-2) | Születési hely, idő | Anyja születési neve | Állampolgárság | Lakcím, ennek hiányában tartózkodási cím | Azonosító okmány típusa, száma |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

***Tájékoztatás az adatkezelésről***

A Bank az Ügyfél által meghatározott személyek kapcsán a UCTrader online devizakereskedő rendszerhez való hozzáférés biztosítása érdekében, a Felhasználók hozzájárulása alapján az alábbi célból kezeli a felhatalmazott személyek adatait:

1. felhasználó neve és UCTrader rendszherhez hozzáférést biztosító felhasználói azonosító: az érintettek hozzájárulása alapján, az Ügyfél nevében történő rendelkezések biztosítására;
2. a felhatalmazott személyek azonosító adatai: a Pmt. 7. § (2) bekezdéséből fakadó jogi kötelezettség teljesítése: az ügyfél-átvilágítási intézkedése végrehajtása.

A Bank a hozzájárulás alapján kezelt adatokat a hozzájárulás megszűnésétől, vagy az Ügyfél törlési kérelmétől számított legfeljebb 2 nap után törli, míg a Pmt. alapján tárolt adatokat az Ügyféllel fennálló üzleti kapcsolat megszűnését követő 8. évig kezeli.

Az adatokhoz hozzáfér a UCTrader rendszert adatfeldolgozóként üzemeltető UniCredit Bank AG (Arabellastraße 14., 81925 Munich, Germany.).

A Felhasználók a hozzájárulás alapján kezelt adatok esetében bármikor visszavonhatják az adatkezeléshez adott hozzájárulásukat, ezen túlmenően hozzáférést kérhetnek személyes adataikhoz, kérelmezhetik azok helyesbítését, törlését, kezelésük korlátozását, valamint tiltakozhatnak az adatkezelés ellen, illetve kérhetik az adatok hordozhatóságánek biztosítását. Amennyiben a Felhasználók álláspontja szerint a Bank nem a jogi előírásoknak megfelelően kezeli személyes adataikat, akkor panaszt tehetnek a Bank adatvédelmi tisztviselőjénél az [info@unicreditgroup.hu](mailto:info@unicreditgroup.hu) email címen vagy a Bank postai elérhetőségén, valamint a Nemzeti Adatvédelmi és Információszabadság Hatóságnál (Cím: 1055 Budapest, Falk Miksa utca 9-11., postacím: 1363 Budapest, Pf. 9., tel.: +36 (1) 391-1400, fax: +36 (1) 391-1410, email: [ugyfelszolgalat@naih.hu](mailto:ugyfelszolgalat@naih.hu)), illetve a lakhelyük szerint illetékes törvényszékhez fordulhatnak igényérvényesítés céljából.

**Felhasználó törlése**

Az UniCredit Bank Hungary Zrt. (1054 Budapest, Szabadság tér 5-6. c.g.: 01-10-041348) (továbbiakban: Bank) és

**Ügyfél neve**:

**Ügyfélszáma**:

(továbbiakban: Ügyfél) között létrejött UCTrader rendszerre vonatkozó szerződés, illetve a Treasury ügyletekről szóló Keretszerződés alapján kijelentjük, hogy az alábbi Felhasználó(k) a továbbiakban nem jogosultak az UCTrader rendszerrel devizaügyletet kötni, ezért kérjük,az alábbi Felhasználó(k) törlését a UCTrader rendszerből.

|  |  |  |  |  |
| --- | --- | --- | --- | --- |
| Felhasználó neve | Születési helye, ideje | Anyja szülétési neve | Felhasználói azonosító | Felhasználó aláírása |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Az Ügyfél kötelezettséget vállal arra, hogy a Felhasználók körében történt változást haladéktalanul bejelenti oly módon, hogy a módosított Adatlapot a Bank részére, eredeti példányban átadja. A Felhasználók személyében történt módosítás a módosított Adatlap Bank általi átvételétől hatályos, addig az Adatlap az előző formája és tartalma szerint érvényes.

Az Ügyfél számára elérhető [uctrader@unicreditgroup.hu](mailto:uctrader@unicreditgroup.hu) e-mail cím, melyre jelezheti Felhasználó inaktiválási szándékát.

Kelt: .       , 20

|  |  |  |
| --- | --- | --- |
| ..................................................... |  | ..................................................... |
| **Ügyfél:** |  | Bank |

1. Csak akkor kell megadni, ha a meghatalmazott természetes személy nem a jogi személy ügyfél alkalmazottja [↑](#footnote-ref-1)
2. Az azonosítási okmánnyal megegyezően kérjük kitölteni [↑](#footnote-ref-2)